SJH- såjord/urtejord til 2022 sesong **(svak gjødsling – egnet til spiring og til vekster som skal prikles i plantejord)**

|  |  |  |  |  |
| --- | --- | --- | --- | --- |
| **Ingredienser** | **Mengder/1000 liter torv** | **Mengder/ 100 liter torv** | **Mengder/150 liter torv** | **Mengder/450 liter torv****(maks grense for blandemaskin)** |
| Naturtorv | 1000 liter (1 m3) | 100 liter | 150 liter | 450 liter |
| Kalk | 4 kg kalkdolomitt + 2 kg algekalk | 400 g kalkdolomitt + 200 g algekalk | 600 g kalkdolomitt +300 g algekalk | 1,8 kg kalkdolomitt +0,9 kg (1200 g) algekalk |
| Hageavfallskompost: 20%  | 200 liter | 20 liter | 30 liter | 90 liter |
| Hønsegjødsel- ellerBlomstergjødsel (hønsegjødsel + kjøttbeinmel) | 3 kgeller2 kg | 300 geller200 g | 450 geller300 g | 1,4 kgeller 0,9 kg  |
| Leire | 40 kg | 4 kg | 6 kg | 24 kg |
| Perlite/sand | 50 liter | 5 liter | 7,5 liter | 30 liter |
| Land/vatn med innblandet ferment (vatn:ferment = 20:1) og kompost-te (vatn:te = 5:1)Pr 200 liter tønne vatn: 10 liter ferment og 40 liter kompost-te | Lt 1 nok til oppfukting av jorda til spireråme | Lt 1 nok til oppfukting av jorda til spireråme | Lt 1 nok til oppfukting av jorda til spireråme | Lt 1 nok til oppfukting av jorda til spireråme |

SJH-plantejord til 2022 sesong **(moderat gjødsling – til potteplanter, dyrking av somarblomster og oppal av utplantingsplanter. Kål, salat, greskar, mais kan sås direkte i denne blanding)**

|  |  |  |  |  |
| --- | --- | --- | --- | --- |
| **Ingredienser** | **Mengder/1000 liter torv** | **Mengder/ 100 liter torv** | **Mengder/150 liter torv** | **Mengder/450 liter torv****(maks grense for blandemaskin)** |
| Naturtorv | 1000 liter (1 m3) | 100 liter | 150 liter | 450 liter |
| Kalk | 3 kg kalkdolomitt + 2 kg algekalk | 300 g kalkdolomitt + 200 g algekalk | 450 g kalkdolomitt +300 g algekalk |  1,35 kg0,9 kg |
| Hageavfallskompost 30 %  | 300 liter | 30 liter | 45 liter |  135 liter |
| Hønsegjødsel ellerBlomstergjødsel (hønsegj. + kj.beinmel) | 8 kgeller6 kg | 0,8 kg0,6 kg (600 g) | 1,2 kg0,9 kg  | 3,6 kg2,7 kg |
| Leire | 40 kg | 4 kg | 6 kg | 18 kg |
| Perlite/sand | 100 liter | 10 liter | 15 liter | 45 liter |
| Land/vatn med innblandet ferment (vatn:ferment = 20:1) og kompost-te (vatn:te = 5:1)Pr 200 liter tønne vatn: 10 liter ferment og 40 liter kompost-te | Lt 2 nok til oppfukting av jorda til spireråme | Lt 2 nok til oppfukting av jorda til spireråme | Lt 2 nok til oppfukting av jorda til spireråme | Lt 2 nok til oppfukting av jorda til spireråme |

# Framgangen i blanding av såjord/plantejord

* Naturtorv legges ut på reint gulv/underlag.
* Kalk veies og fordeles jevnt over torvet
* Kompost skal være moden, av topp kvalitet og siktet fri for grove andeler. Karsetest er bra for å vise modenhet. Fordeles jevnt over torvet. For tiden arbeider vi med å få ned andelen naturtorv med erstatning med kompostert kvernet kvist/hageavfall og lauv.
* Hønsegjødsel (øko-godkjent!) veies og fordeles jevnt over haugen
* Leire veies og fordeles jevnt over haugen
* Perlite/sand måles og fordeles jevnt over haugen

Bland alle tørringredienser 1 gang før oppfukting.

* I en tønne eller tank blande ut enten land/urin eller gjødselvann med vann. Dette skal ha en styrke på Lt 1 til såjord og Lt 2 til plantejord. Om man ikke har ledetalmåler er rein urin utvannet 1:20-25 passelig sterk. Det er vanskelig å si hvor mye vann er innblandet i urin fra landkum. Andre probiotiske ingredienser kan brukes, som EM, brenneslevann, TerraBiosa, AKKU, Biodynamiske kompostpreparater… Blandingen røres godt før bruk.
* Fuktig av jordblandingen er viktig for å sette modningsprosesser i gang. Innblanding av land eller de andre ingredienser gir rask igangsetting av fermentering/modning i jordblanding
* Hel passelig mengde vann over haugen. Hva som er passelig mengde må man finne ut selv, men er torva i utgangspunkt tørr er ca. 15-20 % av torvvolum i vannmengde en grei start.
* Vend gjennom hele haugen 2 ganger til for å få alle ingredienser godt blandet.
* Legg haugen til modning og dekk over med teppe, duk eller noe som puster men hindrer uttørking.

# Modning av jordblandingen før bruk

* Ved 15° C er det sagt at haugen burde modnes i 4 uker før bruk. Biologiske prosesser omfatter nedbryting av ferske ingredienser som hønsegjødsel og homogen fordeling av næringsstoffene i haugen. Er det kaldere på lager tar det lenger tid. Vi har god erfaring med å lage jorda i november, lagres i jordkjeller på ca. 5° C og tas i bruk i februar, 3 måneder seinere.
* Etter 2-3 uker blir haugen gjennomvokst av sopphyfer og det vil komme en gråhvit «pels» med sopp på haugen. Hakuna matata! Dette er normalt og er en ønskelig utvikling. Soppen fordeler næringsstoffene gjennom hele haugen og gjør at alt blir homogent. Den er ufarlig for kulturplantene som kommer seinere.

## Jordblanding med øko-torv (gjødslet fra før med hønsegjødsel og kalk)

|  |  |  |  |  |  |
| --- | --- | --- | --- | --- | --- |
| **Ingredienser** | **Mengder/1000 liter torv** | **Mengder/ 80 liter (1 sekk)** | **Mengder/ 100 liter torv** | **Mengder/150 liter torv** | **Mengder/450 liter torv****(maks grense for blandemaskin)** |
| Norsk øko-torv | 1000 liter (1 m3) | 80 liter | 100 liter | 150 liter | 450 liter |
| Kalk | 0 | 0 | 0 | 0 | 0 |
| Hageavfallskompost 20 %  | 200 liter | 20 % kompost =16 liter | 20 liter | 30 liter |  90 liter |
| Hønsegjødsel ellerBlomstergjødsel (hønsegj. + kj.beinmel) | 0 | 0 | 0 | 0 | 0 |
| Leire | 40 kg | 4 kg | 4 kg | 6 kg | 18 kg |
| Perlite/sand | 100 liter | 8 liter | 10 liter | 15 liter | 45 liter |
| Land/vatn med innblandet ferment (vatn:ferment = 20:1) og kompost-te (vatn:te = 5:1)Pr 200 liter tønne vatn: 10 liter ferment og 40 liter kompost-te | 5 % blandet ut i vann nok til å gi god spirefukt.  | 5 % blandet ut i vann nok til å gi god spirefukt. Ca. 20 liter blandet vann og land | 5 % blandet ut i vann nok til å gi god spirefukt.  | 5 % blandet ut i vann nok til å gi god spirefukt.  | 5 % blandet ut i vann nok til å gi god spirefukt.  |